Shiga
Miwa-Jinghpaw kaba dik hpaga ginlen chyinghka hpe KIA zing
- Post 01 May 2012
- Last Updated on 01 May 2012
- By KNG
- Hits: 690
17-ning Simsa lam ladaw Jinghpaw mungdaw a kaba dik Miwa ga jarit hpaga pru-shang chyinghkang kaba dik rai wa sai Myen asuya a Laja Yang gik (gate) hpe KIA ni gasat zing la sai re.
April 26, bat mali ya shani, lani mi daram Myen asuya dap hte laja lana gap hkat ai hpang, hpang jahpawt hta Myitkyina-Manmaw lam, Laja Yang gik hte mare Myen dap hpe KIA hpyen hpung ni shang zing kau ai re lam, KIA du salang ni tsun ai.
Raitim KIA kawn Myen dap ni 2004 ning hta zing la ai mare makau grau tsaw ai Lung Rawk post kaw gaw Myen dap ni ja ja dung nga ai re. Ndai post gaw Laja Yang kawn KIO/KIA ginjaw Laiza de magaw shang wa ai lam de nga ai re.
1994 ning gap hkat naw n jahkring ten, KIO/KIA a ginra rai nga ai Laja Yang mare gaw Laiza a sina dingda deng 4 daram kaw nga ai re. Laiza kaw nna mungdan lahkawng gunrai hpaga hte masha, pru-shang lam hpe Laja Yang kaw jep jen ai re.
Maning 2011 June shata, Myen hte KIO lapran majan byin wa ai kaw nna, hpaga pru-shang ginlen ai lam Laja Yang chyinghka hta hkring mat nna, kaga Myitkyina-Kambaiti lam, Manmaw-Loije lam hte Manmaw-Nam Hkam lam ni hta mung “hpaw dat, pat dat masa” byin nga sai re.
knc_Latn kac_Latn eng_Latn eng_Latn ces_Latn lim_Latn kac_Latn kac_Latn kac_Latn kac_Latn kac_Latn